Ráðstefna NORA undir yfirskriftinni Nordic Welfare : The North Atlantic Way var haldin á Hilton-Nordica í Reykjavík dagana 7. - 8. nóvember s.l. Ráðstefnan var opin öllum og sóttu hana tæplega 100 manns frá öllum Norðurlöndunum og víðar að . Anna Lilja Gunnarsdóttir ráðuneytisstjóri í velferðarráðuneytinu setti ráðstefnuna í fjarveru ráðherra . Ráðstefnustjóri var David Freshwater frá OECD , en hann er einn höfunda svæðagreiningar sem NORA fékk OECD til að vinna fyrir sig og út kom árið 2011 . Í framhaldi af svæðagreiningu OECD setti NORA á fót vinnuhóp sem gengur undir heitinu „ Hugmyndasmiðja “ og sendi nýverið frá sér sína aðra tillögugerð , sem um má lesa hér . Á fyrsta hluta ráðstefnunnar var rætt um norræna velferðarkerfið á Norður-Atlantshafssvæðinu út frá efnahagsmálum , stjórnmálum , sögulegu sjónarhorni og alþjóðlegu þar sem Betty-Ann Bryce frá OECD flutti erindi . Í síðari hluta var fjallað um niðurskurð þjónustu og þar flutti Sigurður Guðmundsson staðgengill skrifstofustjóra í fjármála - og efnahagsráðuneyti erindi af Íslands hálfu . Í umfjöllun um fjarlægðir til höfuðborga eða þjónustukjarna hélt Þóroddur Bjarnason prófessor við HA og stjórnarformaður Byggðastofnunar erindi sem hann nefndi The unaffordable luxury of living far away . Þá var fjallað um þátt fjölskyldna og sjálfboðaliðasamtaka og loks voru fyrirlestrar um fjarlækningar , vélmenni og tölvutækni í velferðarþjónustu . Á síðari deginum voru málstofur um annars vegar heilbrigðis - og félagsþjónustu og hins vegar um menntamál . Þar fluttu erindi Sveinn Magnússon skrifstofustjóri úr velferðarráðuneyti sem sagði frá verkefnum ráðuneytisins og áhrifum hrunsins á velferðarkerfið og Friðbjörg Matthíasdóttir sveitarstjórnarfulltrúi sem sagði frá dreifmenntaverkefninu í Vesturbyggð . Þóra Arnórsdóttir stjórnaði menntamálstofunni af röggsemi og kynnti niðurstöður en Uni Arge frá Færeyjum stjórnaði hinni málstofunni . Glærur frá fyrirlestrum og myndir frá ráðstefnunni verða fljótlega aðgengilegar á heimasíðu NORA .